ai4bharat/Pralekha huggingface dataset:
وزارتِ تعلیم
شکشک پرو مہم کے تحت ‘‘جامع اور کثیر موضوعاتی تعلیم’’ کے موضوع پر ویبینار کا انعقاد
وزارت تعلیم نے یو جی سی کے اشتراک سے شکشک پروکے تحت نئی تعلیمی پالیسی  کی اہم خصوصیات کو اجاگر کرنے کیلئے جامع اور کثیر موضوعاتی تعلیم کے موضوع پر ایک ویبینار کا اہتمام کیا۔ 8ستمبر تا 25 ستمبر 2020 کے دوران اساتذہ کواعزاز عطا کرنے اور نئی تعلیمی پالیسی 2020 کو آگے بڑھانے کیلئے شکشک پرو منایا جارہا ہے۔
امبیڈکر یونیورسٹی کے وائس چانسلر پروفیسر انوسنگھ لاتھیر، سینٹرل یونیورسٹی آف ہریانہ کے وائس چانسلر پروفیسرآر سی کوہد، ڈی پی ایس مہیلا وشو ودیالیہ کی وائس چانسلر پروفیسر سشما یادو، سینٹرل یونیورسٹی آف پنجاب کے وائس چانسلر پروفیسر آر پی تیواری، انگلش اور فارن لنگویج یونیورسٹی کے وائس چانسلر پروفیسر سریش کمار نے جامع اور کثیر موضوعاتی تعلیم کااحاطہ کرتے ہوئے متعدد ذیلی موضوعات پر اظہار خیال کیا۔
جامع اور کثیر موضوعاتی تعلیم پر اظہار خیال کرتے ہوئے پروفیسر آر سی کوہد نے کہا کہ ہندوستانی تعلیمی نظام مثلاً ویلو سسٹم، زندگی کے پائیدار فلسفے، تکثیریت اور کثیرموضوعاتی اور جامع تعلیمی نظام جس نے حقیقت میں ہندوستان کو قدیم عہد میں وشو گرو کے طور پر قائم کیا، کی اہم خصوصیات کے بارے میں بات کی۔ این ای پی 2020 کے اہم پہلوؤں مثلاً ایس ٹی ای ایم موضوعات کے ساتھ انسانی علوم اور آرٹس کے ارتباط، کثیر داخلہ اور اخراج، انڈرگریجویٹ اور پوسٹ گریجویٹ پروگراموں کی تشکیل نو، پیشہ ورانہ تعلیم کو اصل دھارے میں شامل کرنے، کریڈٹ کے تعلیمی بینک کی وضاحت کی۔ انہوں نے مطلع کیا کہ کیسے ان تمام سفارشوں نے جامع اور کثیر موضوعاتی تعلیم میں نئی دلچسپی پیدا کی ہے اور اس طرح ہندوستان کودوبارہ وشوگرو کے راستے پر گامزن کیا ہے۔
پروفیسر سشما یادو نے جامع اور کثیر موضوعاتی اعلیٰ تعلیم کے ذریعے ایک معلوماتی معاشرہ تعمیر کرنے کے موضوع پر گہری روشنی ڈالی۔ 2014 سے حکومت کے متعدد اقدامات کا حوالہ دیتے ہوئے پروفیسر سشما یادو نے کہا کہ این ای پی2020 میں جامع اور کثیر موضوعاتی اصلاحات حکومت کے اختراعی اور لچکدار اور کھلے نصاب کے کلچر کو فروغ دینے کے طریقہ کار کےساتھ مطابقت رکھتی ہے۔
این ای پی 2020 میں مذکور قدیم اور عہد وسطیٰ کے ہندوستان کے گروکل میں حاصل ہونے والی تعلیم کے ساتھ جامع اور کثیر موضوعاتی تعلیم کے درمیان فرق ظاہر کرتے ہوئے پروفیسر آر پی تیواری نے جامع اور کثیر موضوعاتی تعلیم کے ذریعے نوجوانوں کوبااختیار بنانے کے موضوع پر اپنی تقریر میں اس بات کو اجاگر کیا کہ کس طرح گروکل نے انسان اور فطرت کے درمیان ایک توازن قائم کرنے کیلئے ان برسوں میں ایک بڑا رول ادا کیا۔ اپنے خطاب میں انہوں نے تمام اسٹیک ہولڈروں سے اپیل کی کہ وہ این ای پی 2020 کے نفاذ میں تعاون کریں، کیوں کہ این ای پی2020 میں ہندوستان کو ایک خود کفیل ہندوستان بنانے کی صلاحیت ہے۔
پروفیسر سریش کمار کی گفتگو میں این ای پی2020 کے مجوزہ مقاصد میں سے ایک کثیر موضوعاتی اور جامع طریقہ کار کے ذریعے اعلیٰ تعلیم کو تبدیل کرنے کے موضوع پر روشنی ڈالی گئی۔
پروفیسر انوسنگھ لاتھیر نے اس بات کی وضاحت کی کہ یہ نہ صرف مخصوص موضوعاتی معلومات ہے جس کی اہمیت ہے بلکہ کیسے اس طرح کی گفتگو کرنے کی ضرورت ہے، اس کی بھی اہمیت ہے۔ جامع اور معلوماتی تعلیم کو فروغ دینے کے علاوہ انہوں نے تعلیم کوجامع بنانے اور کثیر موضوعاتی کلچر کو حاصل کرنے کے طور طریقوں پر روشنی ڈالی۔
وزارت خزانہ
وزیر خزانہ محترمہ نرملا سیتا رمن نے ’’غیر قانونی قرضہ کے ایپس‘‘ سے متعلق میٹنگ کی صدارت کی
اس طرح کے غیر قانونی قرضہ کے ایپس کی کارروائیوں کو روکنے کے لیے، متعدد اقدامات کا خاکہ پیش کیا گیا ہے
خزانہ اور کارپوریٹ امورکی مرکزی وزیر محترمہ نرملا سیتا رمن نے کل ایک میٹنگ کی صدارت کی جس میں باقاعدہ بین کاری کے چینلوں سےباہرکے ’’غیر قانونی قرضہ کے ایپس‘‘ سے متعلق مختلف مسائل پر تبادلہ خیال کیا گیا۔
اجلاس میں وزارت خزانہ کےسیکرٹری خزانہ، سیکرٹری اقتصادی امور؛ سیکرٹری،محصولات اور کارپوریٹ امور ؛ سیکرٹری، مالیاتی خدمات؛ الیکٹرانکس اور معلوماتی ٹیکنالوجی کے سیکرٹری، ؛ آر بی آئی کے نائب گورنراور آر بی آئی کے ایگزیکٹو ڈائریکٹر نے شرکت کی۔
وزیر خزانہ نے غیر قانونی لون ایپس کے بڑھتے ہوئے واقعات پر تشویش کا اظہار کیا جو خاص طور پر کمزور اور کم آمدنی والے طبقے کے لوگوں کو بہت زیادہ شرح سود اور پروسیسنگ/چھپے ہوئے چارجز، اور بلیک میلنگ، مجرمانہ دھمکی وغیرہ پر مشتمل وصولی کے طریقوں پر قرضوں/مائیکرو کریڈٹس کی پیشکش کرتے ہیں۔ سیتا رمن نے منی لانڈرنگ، ٹیکس چوری، ڈیٹا /پرائیویسی کی خلاف ورزی ، اور غیر منظم رقوم جمع کرنے والوں، شیل کمپنیوں، ناکارہ این بی ایف سیز وغیرہ کے غلط استعمال کے امکان کو بھی اس طرح کے اعمال کو انجام دینے کے لیے واضح کیا۔
اس معاملے کے قانونی طریقہ کار اور تکنیکی پہلوؤں پر تفصیلی غور و خوض کرنےکے بعد اجلاس میں یہ فیصلہ کیا گیا کہ:
· آر بی آئی تمام قانونی ایپس کی ایک ’’وائٹ لسٹ‘‘ تیار کرے گا اور ایم ای آئی ٹی وائی اس بات کو یقینی بنائے گا کہ ایپ اسٹورز پر صرف ان ’’وائٹ لسٹ‘‘ ایپس کی میزبانی کی جائے۔
· آر بی آئی ان ’میول/کرائے پر دیے گئے‘ اکاؤنٹس کی نگرانی کرے گا جو منی لانڈرنگ کے لیے استعمال کیے جاسکتے ہیں اور ان کے غلط استعمال سے بچنے کے لیے، غیر فعال این بی ایف سیز کا جائزہ لےگا/منسوخ کرنے کے لیےکاروائی کرے گا۔
· آر بی آئی اس بات کو یقینی بنائے گا کہ ادائیگی جمع کرنے والوں کا اندراج ایک مقررہ مدت کے اندر مکمل ہو جائے اور اس کے بعد کسی غیر اندراج شدہ ادائیگی جمع کرنے والے کو کام کرنے کی اجازت نہ دی جائے۔
· ایم سی اے، فرضی کمپنیوں کی نشاندہی کرے گا اور ان کے غلط استعمال کو روکنے کے لیے ان کا اندراج ختم کرے گا۔
· صارفین، بینک ملازمین، قانون نافذ کرنے والے اداروں اور دیگر شراکت داروں کے لیے، سائبر آگاہی میں اضافہ کرنے کے لیے اقدامات کیے جائیں۔
· تمام وزارتیں/ ایجنسیاں ایسے غیر قانونی قرضہ کے ایپس کےکاروائیوں کو روکنے کے لیے ہر ممکن اقدامات کریں گی۔
وزارت خزانہ تعمیل کے لیے، مستقل بنیادوں پر قابل عمل نکات کی نگرانی کرے گی۔
امور داخلہ کی وزارت
مرکزی وزیر داخلہ جناب امیت شاہ نے مقررہ تاریخ سے پہلے جموں و کشمیر کے تمام اسکولوں اور آنگن واڑی مراکز میں پینے کے صاف پانی کی سپلائی کو یقینی بنانے پر وزیراعظم جناب نریندر مودی کا شکریہ ادا کیا ہے
جموں و کشمیر جناب مودی کی قیادت میں امن اور خوشحالی کا استعارہ بن رہا ہے۔ میں جموں و کشمیر کے تمام اسکولوں اور آنگن واڑی مراکز میں مقررہ تاریخ سے پہلے پینے کے صاف پانی کی سپلائی کو یقینی بنانے پر وزیر اعظم جناب نریندر مودی اور جل شکتی کے وزیر جناب گجیندر سنگھ شیخاوت کا شکریہ ادا کرتا ہوں
پچھلی حکومتوں نے دہائیوں جموں و کشمیر کے شہریوں کو ترقی سے محروم رکھا اور صرف اپنے خاندانوں کا خیال رکھا۔ جناب مودی نے ترقی کے ایک نئے عہد کا آغاز کیا ہے جو غریب شہریوں کو مرکزی دھارے سے جوڑتا ہے اور یہ اُسی کا نتیجہ ہے کہ جموں و کشمیر تمام شعبوں میں آگے بڑھ رہا ہے
نئی دہلی 19 اگست2021: مرکزی وزیر داخلہ جناب امیت شاہ نے مقررہ تاریخ سے پہلے جموں و کشمیر کے تمام اسکولوں اور آنگن واڑی مراکز میں پینے کے صاف پانی کی سپلائی کو یقینی بنانے پر وزیراعظم جناب نریندر مودی کا شکریہ ادا کیا۔
ایک سے زیادہ ٹویٹس میں جناب امیت شاہ نے کہا کہ جموں و کشمیر جناب نریندر مودی کی قیادت میں امن اور خوشحالی کا استعارہ بن رہا ہے۔ میں جموں و کشمیر کے تمام اسکولوں اور آنگن واڑی مراکز میں وقت سے پہلے پینے کے صاف پانی کی سپلائی کو یقینی بنانے پر وزیر اعظم جناب نریندر مودی اور جل شکتی کے وزیر جناب گجندر سنگھ شیخاوت کا شکریہ ادا کرتا ہوں۔
مرکزی وزیر داخلہ نے کہا کہ "سابقہ حکومتوں نے جموں و کشمیر کے شہریوں کو دہائیوں ترقی سے محروم رکھا اور صرف اپنے خاندانوں کی دیکھ بھال کرتے رہے۔ جناب مودی نے ترقی کے ایک نئے عہد کا آغاز کیا ہے جو غریب شہریوں کو مرکزی دھارے سے جوڑتا ہے اور اس کے نتیجے میں جموں و کشمیر تمام شعبوں میں آگے بڑھ رہا ہے۔
محنت اور روزگار کی وزارت
اٹل بیمیت ویکتی کلیان یوجنا
اٹل بیمیت ویکتی کلیان یوجنا  ملازمین کے ریاستی بیمہ  ایکٹ، 1948 کے تحت آنے والے ملازمین کے لیے ایک فلاحی اقدام ہے جو بیمہ شدہ افراد  بے روزگاری کے ہنگامی حالات میں کارکن کی زندگی میں ایک بار 90 دن تک نقد معاوضے کی شکل میں ہے۔
یہ اسکیم یکم جولائی 2018 کو نافذ ہوئی اور اس میں دو بار یکم جولائی .2020 سے 30 جون 2021 تک اور یکم جولائی 2021 سے 30 جون 2022 تک توسیع کی گئی تاکہ ان آئی پی ایس کو راحت فراہم کیا جا سکے جو کوویڈ 19 کے دوران بے روزگار ہو گئے تھے۔ اسکیم کی اہلیت اور دیگر شرائط میں 24 مارچ 2020 سے کی گئی نرمی درج ذیل ہے:-
اسکیم کے تحت ریلیف کی شرح اوسط یومیہ کمائی کے 25فی صد سے بڑھا کر دعویدار کی اوسط یومیہ کمائی کے 50فی صد تک کر دی گئی۔
آئی پی کو کم از کم 2 سال کے لیے بیمہ کے قابل ملازمت میں ہونا چاہیے تھا اور اسے بیروزگاری سے فوراً پہلے شراکت کی مدت میں 78 دنوں سے کم نہیں اور بے روزگاری سے پہلے دو سالوں میں باقی تین شراکت کی مدت میں سے ایک میں کم از کم 78 دنوں کے لیے تعاون کرنا چاہیے تھا۔ اس سے پہلے، شراکت کے چار ادوار میں سے ہر ایک میں کم از کم 78 دن کی شراکت درکار تھی۔
دعویٰ دائر کرنے کے لیے انتظار کی مدت 90 دن سے کم کر کے 30 دن کر دی گئی۔
آجر کے ذریعے لازمی فائلنگ اور دعویدار کی طرف سے حلف نامہ جمع کروانا ختم کر دیا گیا۔
ای ایس آئی ایکٹ کے تحت آنے والے تمام بیمہ شدہ افراد اسکیم کے تحت حقدار ہیں اور علیحدہ رجسٹریشن کی ضرورت نہیں ہے۔
یہ معلومات محنت اور روزگار کے وزیر مملکت جناب رامیشور تیلی نے آج لوک سبھا میں ایک تحریری جواب میں دی۔
عملے، عوامی شکایات اور پنشن کی وزارت
بھوبنیشور میں منعقد ہونے والے اچھی حکمرانی کے طورطریقوں کو ہو بہ ہو اپنانے سے متعلق دوروزہ علاقائی کانفرنس
کانفرنس میں شمال مشرق اور مشرقی خطے کی 14ریاستوں کے مندوبین شرکت کریں گے
مرکزی وزراء دھرمیندر پردھان ڈاکٹر جتیندر سنگھ اور اوڈیشہ کے وزیراعلیٰ نوین پٹنائک الوداعی اجلاس سےخطاب کریں گے
اوڈیشہ کی حکومت کے اشتراک سے انتظامی اصلاحات اور عوامی شکایات کے ازالے کا محکمہ ایک سیمی ورچوئل موڈ میں بھوبنیشور میں 3 اور 4دسمبر 2021 کو اچھی حکمرانی کے طور طریقوں کو ہو بہ ہو اپنانے کے موضوع پر ایک علاقائی کانفرنس کا اہتمام کررہا ہے۔
اوڈیشہ کے وزیراعلیٰ جناب نوین پٹنائک ،تعلیم ، ہنر مندی کے فروغ اور صنعت کاری کے مرکزی وزیر جناب دھرمیندر پردھان اور سائنس اورٹکنالوجی، ارضیاتی سائنسیز کے وزیرمملکت  ، اور وزیراعظم کےدفتر میں وزیر مملکت، عملے ،عوامی شکایات اور پنشن کے علاوہ ایٹمی توانائی اور خلاء کے محکمے کے وزیر مملکت ڈاکٹر جتیندر سنگھ بھی اس دوروزہ کانفرنس کے دوران الوداعی اجلاس سے خطاب کریں گے۔
اوڈیشہ کے چیف سکریٹری جناب سریش چندر مہاپاترا اور ڈی اے آر پی جی کے سکریٹری جناب سنجے سنگھ بھی افتتاحی / الوداعی اجلاس سے خطاب کریں گے۔
اس کانفرنس کا اہم مقصد قومی اور ریاستی سطح کے پبلک انتظامیہ ،اداروں کو ایک ہی پلیٹ فارم پر لانا ہے تاکہ پبلک انتظامیہ میں اختراعات اور تجربے مشترک کئے جاسکیں ، ای – گورننس اور ڈجیٹل حکمرانی ، زندگی کے معیار کو بہتر بنانے کے لئے مستقبل کے عوامی حل کو منتقل کیا جاسکے ۔ یہ کانفرنس 2 ر وزتک چلے گی،جس میں ریاستوں کے ڈی ایم ،ڈی سی اور نمائندوں کو مدعو کیا گیا ہے تاکہ ریاستوں کے اچھی حکمرانی کے طورطریقوں پر پریذینٹیشن دیا جاسکے ۔
اوڈیشہ حکومت کی پرنسپل سکریٹری محترمہ انو گرگ اختراعات  کے موضوع پر افتتاحی اجلاس کی صدارت کریں گی۔ اجلاس دوئم میں اختراعات  پر بحث ومباحثہ ہوگا۔ اے آر اور پی جی کے جوائنٹ سکریٹری جناب این بی ایس راجپوت اس کی صدارت کریں گے۔
اے آر اور پی جی کے خصوصی سکریٹری جناب وی سری نواس اختراعات سے متعلق لنچ کے بعد کے مباحثے کی صدارت کریں گے۔ اجلاس 4 کے دوران سرکاری فراہمی کے نظام کو بہتر بنانے کے موضوع پر پریذینٹیشن پیش کیا جائے گا،جس کی صدارت مہاراشٹر کے رائٹ ٹو سروسز کے اسٹیٹ چیف کمشنر جناب سودھین کشتریہ کریں گے۔
اجلاس کے دوسرے دن اوڈیشہ میں انتظامی اختراعات پر پریذینٹیشن پیش کیا جائے گا ،جس کی صدارت اوڈیشہ کے ایڈیشنل چیف سکریٹری جناب سنجیوچوپڑہ کریں گے۔ 5 ویں اجلاس کے دوران نیتی آیوگ کے اسپیشل سکریٹری جناب کے راجیشورراؤ کی زیر صدارت آرزومنداضلاع پروگرام پر پریذینٹیشن دیا جائے گا۔
یہ کانفرنس ایک ایسی کوشش ہے، جس کا مقصدبہترین طورطریقوں کے نفاذ ، ان کی تشکیل میں تجربے مشترک کرنے کے لئے ایک مشترکہ پلیٹ فارم تیار کرنا ہے، جس کے نتیجے میں عوامی خدمات کی بہتر فراہمی ہوسکے گی اور شہریوں کوفائدہ پہنچے گا۔ اروناچل پردیش ، آسام ، میگھالیہ ، منی پور ،سکم ، ناگالینڈ ، میزورم ، تریپورہ ، جھارکھنڈ ، بہار ، مغربی بنگال ،چھتیس گڑھ ،آندھراپردیش نیز اوڈیشہ کی 14 ریاستوں کے مندوبین ایک سیمی ورچوئل موڈ میں شرکت کریں گے۔
صحت اور خاندانی بہبود کی وزارت
قومی جذام کے خاتمے کے پروگرام  کے تحت اہم اقدامات
تیس برس سے زائد کی عمر والے افراد کی آیوش بھان بھارت کے تحت اسکریننگ کے لئے اور 0-18 برس کے بچوں کی اسکریننگ کے لئے راشٹریہ بال سوستھیا کاریاکرم  کے تحت جذام کی اسکریننگ کو مجتمع کرنے کے لئے شروعات کی جارہی ہے
ڈائریکٹوریٹ جنرل آف ہیلتھ خدمات کے مرکزی جذام ڈویژن، کی ماہانہ پیش رفت رپورٹ کے مطابق، 31 مئی 2022 تک، ملک میں جذام کے کل 72,914 مریض زیر علاج ہیں
صحت اور خاندانی بہبود کے مرکزی وزیر مملکت ڈاکٹر بھارتی پروین پوار نے آج لوک سبھا میں ایک تحریری جواب میں بتا یا کہ حکومت ہندوستان کو جذام سے پاک بنانے کے مقصد کے ساتھ قومی جذام کے خاتمے کے پروگرام  کو نافذ کر رہی ہے۔ این ایل ای پی نیشنل ہیلتھ مشن  کی چھتری کے تحت مرکزی طور پر ایک اسپانسر شدہ اسکیم ہے۔ یہ پروگرام تمام ریاستوں/مرکز کے زیر انتظام علاقوں میں نافذ ہے۔
اس پروگرام کا سب سے بڑا فوکس جذام کے کیسز کا ابتدائی مرحلے میں پتہ لگانا اور مکمل علاج مفت فراہم کرنا ہے تاکہ معذوری کے واقعات کو روکا جا سکے۔
این ایل ای پی کے تحت اہم اقدامات درج ذیل ہیں:
- جذام کے کیسز کا پتہ لگانے کی مہم  اعلی مقامی اضلاع میں۔
- کیس کا پتہ لگانے کے لیے ادنیٰ مقامی اضلاع میں فوکسڈ جذام مہم ۔
- ابتدائی کیس کا پتہ لگانے اور علاج کے لیے مشکل سے رسائی والے علاقوں کے لیے خصوصی منصوبے۔
- آشا پر مبنی نگرانی برائے جذام کے مشتبہ افراد  ۔
- ہر سال 30 جنوری کو سپارش جذام سے متعلق آگاہی مہم۔
- دیہی اور شہری دونوں علاقوں میں ایکٹو کیس کا پتہ لگانا اور نگرانی۔
- بچوں  کی اسکریننگ کے لیے راشٹریہ بال سوستھیا کاریاکرم  کے تحت جذام کی اسکریننگ اور 30 سال سے زیادہ عمر کے لوگوں کی اسکریننگ کے لیے آیوشمان بھارت کے تحت اسکریننگ کو مجتمع کرنا۔
- جوائنٹ مانیٹرنگ انویسٹی گیشن اینڈ ایڈوائزری گروپ  کے ذریعے پروگرام کی نگرانی۔
- سرٹیفکیٹ، ایوارڈ اور کارکردگی سے منسلک مالیاتی ترغیب اضلاع کو جذام کے خاتمے کے لیے دی جاتی ہے۔
- کنٹیکٹ ٹریسنگ کی جاتی ہے اور ٹرانسمیشن کے سلسلے میں خلل ڈالنے کے لیے انڈیکس کیس کے اہل رابطوں کوریفارم پیسن  کی واحد خوراک کے ساتھ پوسٹ ایکسپوژر پروفیلیکسس  دی جاتی ہے۔
مزید برآں، معیاری علاج کے پروٹوکول کے مطابق ایم ڈی ٹی  چھالوں کے 12 پیک ملٹی بیکلری جذام کیسز کو دیے جاتے ہیں۔
ہندوستان نے 2005 میں قومی سطح پر ہر 10,000 آبادی پر 1 سے کم کیس کے ڈبلیو ایچ او کے معیار کے مطابق صحت عامہ کے مسئلے کے طور پر جذام کا خاتمہ حاصل کر لیا ہے۔ تاہم، ریاستوں کے اندر چند اضلاع ایسے ہیں جہاں جذام اب بھی مقامی ہے۔
ڈائریکٹوریٹ جنرل آف ہیلتھ سروسزکے مرکزی جذام ڈویژن،  کی ماہانہ پیش رفت رپورٹ کے مطابق، ریاستوں/ مرکز کے زیر انتظام علاقوں کے ذریعہ مطلع کردہ جذام کے 72,914 مریض ملک میں زیر علاج ہیں۔
ش ح۔ا ک ۔ ج
UNO-9379
(Visitor Counter : 64
کامرس اور صنعت کی وزارتہ
برآمدات سے میٹل اینڈ منرلس ٹریڈنگ کارپوریشن آف انڈیا کے ریوینیو میں 384 فیصد تک کا اضافہ
نئی دہلی، 14 نومبر 2019، میٹل اینڈ منرلس ٹریڈنگ کارپوریشن آف انڈیا  نے 30 ستمبر 2019 کو ختم ہوئے نصف سال کے لئے اپنے مالی نتائج کا اعلان کیا تھا۔ کمپنی نے برآمدات  سے 13176 کروڑ روپے کمائے۔جبکہ پچھلے سال اسی مدت کے دوران اس نے 12511 کروڑ روپے کمائے تھے۔ اس طرح پچھلے سال اسی مدت کے مقابلے اس سال اپنی آمدنی میں 5 فیصد کا اضافہ درج کیا۔
ایم ایم ٹی سی نے اس مدت کے دوران 43.28 کروڑ روپے کا کل منافع پوسٹ کیا ہے جبکہ پچھلے سال اسی مدت کے دوران اس نے 41.62 کروڑ روپے کا منافع پوسٹ کیا تھا۔ لہذا پچھلے سال کے مقابلے میں اس سال اس مدت کے دوران 4 فیصد کا اضافہ درج کیا۔
ایم ایم ٹی سی نے برآمدات سے 384 فیصد کا اضافہ جو 862 کروڑ روپے کے بقدر ہے، درج کیا۔جبکہ پچھلے سال اسی مدت کے دوران اس نے 178 کروڑ روپے کا ریوینیو حاصل کیا تھا۔
درآمدات سے 25 فیصد جو 10756 کروڑ روپے کے بقدر ہے، کا ریوینیو حاصل کیا۔ اس کے مقابلے پچھلے مدت کے دوران ایم ایم ٹی سی نے درآمدات سے 8619 کروڑ روپے کا ریوینیو حاصل کیا۔
دوسری آمدنی میں 105 فیصد کا اضافہ ہوا جو 21 کروڑ روپے کے بقدر ہے۔ اس کے مقابلے پچھلے سال اسی مدت کے دوران 10 کروڑ روپے کا ریوینیو حاصل ہوا۔
یہ حصولیابیاں عالمی مارکیٹ کے منفی منظر نامے کے باوجود حاصل کی گئی ہیں۔ اس کے علاوہ یہ حصولیابیاں دیگر لاگتوں میں مجموعی کٹوتی کے باوجود حاصل ہوئی ہیں۔
۔۔۔۔۔۔۔۔۔۔۔
م ن۔ح ا۔ن ا۔
U- 5097
(Visitor Counter : 72
وزارت دفاع
بھارتی فوج نے ، یوم فوج کی پریڈ کے دوران بہت سے ڈرون طیاروں کی کارکردگی کا مظاہرہ کیا
نئیدہلی،15جنوری،2021، بھارتی فوج نے آج 15 جنوری 2021 کو دہلی کینٹ میں یوم فوج کی پریڈ کے دوران دیسی جانکاری سے ڈیزائن کئے گئے اور تیار کئے گئے 75 ڈرون طیاروں کی کارکردگی کا براہ راست مظاہرہ کیا۔ ان ڈرونس کے نمونوں کو مصنوعی ذہانت  کے ذریعے تیار کیا گیا ہے۔
یہ مظاہرہ اپنے آپ کو افرادی قوت سے ٹیکنالوجی کی قوت میں تبدیل کرنے کے لیے تاکہ مستقبل کے سکیورٹی کے چیلنجوں کا مقابلہ کیا جاسکے۔ بھارتی فوج کی کوششوں کا اظہار ہے۔ بھارتی فوج مصنوعی ذہانت  خودکار ویپن سسٹمز، کوانٹم ٹیکنالوجیز، روبوٹکس، کلاؤڈ کمپیوٹنگ اورالگورتھم وارفیئر میں زبردست سرمایہ کاری کر رہی ہے ۔ تاکہ فوج لڑائی کی اپنی صلاحیت اور تکنیکی صلاحیت کا مظاہرہ کرسکے ۔
بھارتی فوج نے ڈریمرس، اسٹارٹ اپس، ایم ایس ایم ایز، پرائیویٹ سیکٹر، ماہرین تعلیم، دفاعی تحقیق وترقی کی تنظیم  اور محکمہ دفاع کے سرکاری سیکٹر کے اداروں  کے ساتھ وسیع پیمانے پر تعاون کی ٹیکنالوجی سے متعلق کوششیں کی ہیں۔ان میں سے اس طرح کا ایک پروجیکٹ مصنوعی ذہانت  آفنسیو ڈرون کارروائی ہے جسے ایک بھارتی اسٹارٹ اپ کے ساتھ ترقی دی گئی ہے۔ یہ پروجیکٹ ویپن پلیٹ فارموں کے معاملے میں بھارتی فوج کی خودمختاری کی شروعات کی علامت ہے۔ اور اس سے انسانی وسائل کے ساتھ جدید ڈیجیٹل ٹیکنالوجیوں کے امتزاج کی جانب فوج کے عہد کا اظہار ہوتا ہے۔
کامرس اور صنعت کی وزارتہ
ریئل اسٹیٹ ، صنعتی پارکوں ، سپر اسپیشیلٹی اسپتالوں کی ترقی کے لئے جموں و کشمیر اور دبئی حکومت کے درمیان مفاہمتی عرضداشت پر دستخط
مفاہمتی عرضداشت سے مرکز کے زیر انتظام ریاست کی ترقی کو رفتار دینے میں مدد ملے گی:پیوش گوئل
نئی دہلی،18اکتوبر؍2021:
جموں و کشمیر انتظامیہ نے ریئل اسٹیٹ ، صنعتی پارکوں، آئی ٹی ٹاوروں، کثیر المقاصد ٹاوروں، لاجسٹکس ، میڈیکل کالج، سُپر اسپیشیلٹی اسپتال اور کچھ دیگر کی ترقی کےلئے آج دبئی حکومت کے ساتھ ایک مفاہمتی عرضداشتپر دستخط کئے۔
کامرس و صنعت کے مرکزی وزیر جناب پیوش گوئل نے آج کے دن کی اہمیت پر روشنی ڈالتے ہوئے کہا کہ دبئی حکومت کے ساتھ مفاہمتی عرضداشت پر دستخط کے ساتھ دنیا نے اس رفتار کو پہچاننا شروع کردیا ہے، جس رفتار سے جموں و کشمیر سود مند حالت میں ترقی کے راستے پر آگے بڑھ رہا ہے۔ یہ مفاہمتی عرضداشت پوری دنیا کو یہ بڑا پیغام دیتی ہے کہ جس طرح بھارت ایک عالمی طاقت میں تبدیل ہورہا ہے، اس میں جموں –کشمیر کا بھی اہم رول ہے۔
یہ مفاہمتی عرضداشت ایک میل کا پتھر ہے، جس کے بعد پوری دنیا سے سرمایہ کاری آئے گی اور ترقی کےلئے متحرک کرے گی۔ دبئی کے مختلف اداروں نے سرمایہ کاری میں گہری دلچسپی دکھائی ہے۔ انہوں نے کہا کہ تمام محاذ پر ترقی کی خواہش ہونی چاہئے اور ہم اسی راستے پر چل رہے ہیں۔
جناب گوئل نے مرکز کے زیر انتظام جموں –کشمیر کی ترقی کی طرف توجہ مرکوز کرنے اور عہد کو پورا کرنے کےلئے وزیر اعظم جناب نریندر مودی اور وزیر داخلہ جناب امت شاہ کا شکریہ ادا کیا۔ حال ہی میں دیاگیا 28,400کروڑ روپے کا اقتصادی پیکیج ترقی کو یقینی بنانے کا ثبوت ہے۔
جموں –کشمیر کے لیفٹیننٹ گورنر جناب منوج سنہا نے اسے مرکز کے زیر انتظام ریاست جموں-کشمیر کےلئے ایک اہم موقع بتاتے ہوئے کہا کہ ترقی کا یہ سفر مرکز کے زیر انتظام ریاست کو صنعتی مرکز اورپائیدار ترقی میں نئی بلندیوں کو چھونے میں مدد کرے گا۔
قبائیلی امور کی وزارت
قبائلی امور کے وزیر جناب ارجن منڈا نے انڈمان نکوبار جزائر کے اپنے 4 روزہ دورے کے دوران پی وی ٹی جی اور دیگر قبائلی کمیونٹیز کے ساتھ من کی بات کی 100 ویں قسط سنی
وزیراعظم مودی کے الفاظ ہمیں ہندوستان کے بہتر اور روشن مستقبل کے لئے کام کرنے کی تحریک دیتے ہیں: جناب ارجن منڈا
قبائلی امور کے مرکزی وزیر جناب ارجن منڈا کو وزیر اعظم جناب نریندر مودی جی کے انتہائی مقبول ماہانہ ریڈیو پروگرام من کی بات کی 100ویں قسط سن کر خوشی ہوئی۔ اس میں جزائر کے پی وی ٹی جی یعنی اونگی، گریٹ انڈامانیز اور دیگر قبائلی گروپ ان کے ساتھ شامل ہوئے۔
اس وسیلہ سے وزیر اعظم ہمارے ملک کے شہریوں کے ساتھ ان موضوعات اور مسائل پر بات چیت کرتے ہیں جو قوم کے لیے اہم ہیں اور مختلف معاملات پر اپنے خیالات کا اظہار کرتے ہیں۔
من کی بات پروگرام جو ہر مہینے کے آخری اتوار کو نشر ہوتا ہے ،اکتوبر 2014 کو وجے دشمی پر شروع ہوا تھا۔
وزیراعظم مودی کے ذہن کی اختراع، ’ من کی بات‘03.10.2014 کو ایک مونولوگ کے طور پر شروع ہوئی۔ یہ پروگرام بات چیت،ایک مکالمہ، ملک کے مختلف ڈیڈیکیٹڈاور حوصلہ مند شہریوں کے ذریعے مختلف شعبوں میں کیے گئے اہم کام کو مشترک کرنے کا ایک ذریعہ بن گیا ہے۔ اس طرح یہ عام لوگوں کی زندگیوں کی مثبت کہانیوں کو مشترک کرنے کا ایک بڑا ذریعہ بن گیا ہے جو ملک کی بہتری کے لیے کچھ غیر معمولی کام کر رہے ہیں۔
اس پلیٹ فارم کے لیے ایک عالمگیر رسائی کی ضرورت ہے جس کی رسائی معاشرے کے سب سے نچلے عام طبقے تک ہو۔ یہیں پر ریڈیو کا کردار اہم ہو جاتا ہے کیونکہ ریڈیو سب سے سستا ذریعہ ہے جہاں غریب سے غریب تر کو اس بات چیت کے عمل میں شامل کیا جا سکتا ہے۔
وزیر اعظم نے آج اپنے 100ویں ایپی سوڈ میں بہت سے متاثر کن موضوعات اور کہانیوں کا ذکر کیا جو پچھلی قسطوں کا حصہ تھے - بیٹی کے ساتھ سیلفی، کمل فائبر کا کاروباری استعمال، بیٹی بچاؤ بیٹی پڑھاؤ، سوچھ بھارت تحریک، کھادی سے محبت، فطرت، آزادی کا امرت مہوتسو، امرت سروور اور بہت کچھ ۔
وزیر اعظم نے ملک کے لوگوں کے ہزاروں پیغامات پڑھنے اور ہر ماہ ہم وطنوں کے ایک یا دوسرے شاندار مظہر کو دیکھنے کے تجربے کو یاد کیا۔ انہوں نے اس پروگرام کو عقیدے، عبادت یا ورت کی علامت کے طور پر، جنتا جناردن کی شکل میں بھگوان کے قدموں میں پرساد کی تھال قرار دیا ہے۔
مرکزی وزیر نے من کی بات سنی اور ان کے ساتھ پی وی ٹی جی جیسے اونگی، گریٹ انڈمان نکوبارکی قبائلی کمیونٹی، انڈمان اور نکوبار مرکز کے زیر انتظام علاقے کی انتظامیہ کے افسران اور پورٹ بلیئر میں انڈمان نکوبار جزائر کے مقامی باشندے بھی تھے۔ ان کے ساتھ قبائلی امور کی وزارت کے سکریٹری جناب انل کمار جھا، قبائلی امور کی وزارت کی ایڈیشنل سکریٹری محترمہ آر جیا ،قبائلی امور کی وزارت کے جوائنٹ سکریٹری جناب نول جیت کپور ، وزارت اور مرکز کے زیر انتظام علاقے انڈمان اور نکوبار انتظامیہ کے سینئر افسران بھی تھے۔
اس سے پہلے، جناب ارجن منڈا نے آج پورٹ بلیئر میں راج نواس میں لیفٹیننٹ گورنر ایڈمرل ڈی کے جوشی سے ملاقات کی، جس میں آرزومندانہ پی ایم – پی وی ٹی جی مشن کے ایک حصے کے طور پر پروگرام تیار کرنے کے اقدامات ، محفوظ ہاؤسنگ جیسی بنیادی سہولیات ، پینے کا صاف پانی اور پی وی ٹی جی خاندانوں کے لئے صفائی ستھرائی شامل ہیں۔ آئندہ تین برسوں میں اس مشن کے لئے 15,000 کروڑ روپے مختص کئے گئے ہیں۔ یاد رہے کہ وزیرموصوف 27.04.2023 سےاس جزیرے کے چار روزہ دورے پر ہیں۔
وزارت خزانہ
مالی سال 22-2021 ء کے لئے مجموعی براہ راست ٹیکس کی وصولی میں 47 فی صد کا اضافہ
مالی سال 22-2021 ء کے لئے کل براہ راست ٹیکس کی وصولی میں 74 فی صد کا اضافہ درج
مالی سال 22-2021 ء کے لئے ایڈوانس ٹیکس وصولی 22 ستمبر ، 2021 ء کو 253353 کروڑ روپئے
رواں مالی سال میں 75111 کرو ڑ روپئے کے ریفنڈ جاری کئے گئے
نئی دلّی ،24 ستمبر / 22 ستمبر ، 2021 ء تک کے اعداد و شمار کے مطابق مالی سال 22-2021 ء کے لئے براہ راست ٹیکس کی وصولی سے ظاہر ہوتا ہے کہ کل وصولی 570568 کروڑ روپئے ہوئی ہے ، جب کہ پچھلے مالی سال 21-2020 ء کے دوران یہ وصولی 327174 کروڑ روپئے ہوئی تھی ۔ اس سے وصولی میں 74.4 فی صد کا اضافہ ظاہر ہوتا ہے ۔ مالی سال 22-2021 ء کے دوران سال 20-2019 ء کے مقابلے ٹیکس کی وصولی میں 27 فی صد کا اضافہ درج کیا گیا ہے ۔ اس وقت کل ٹیکس کی وصولی 448976 ہوئی تھی ۔
کل براہ راست ٹیکس کی وصولی 570586 کروڑ روپئے ہوئی ہے ، جس میں کارپوریشن ٹیکس  302975 کروڑ روپئے ، ذاتی آمدنی ٹیکس  بشمول سکیورٹی لین دین ٹیکس  267593 کروڑ روپئے ہے ۔
مالی سال 22-2021 ء کے لئے مجموعی براہ راست ٹیکس وصولی  645679 کروڑ روپئے ہے ، جب کہ پچھلے مالی سال کی اسی مدت میں یہ وصولی 439242 کروڑ روپئے تھی ۔ اس سے پچھلے سال کے مقابلے 47 فی صد کا اضافہ ظاہر ہوتا ہے ۔
645679 کروڑ روپئے کی مجموعی وصولی میں کارپوریٹس ٹیکس کے 358806 کروڑ روپئے ، ذاتی آمدنی ٹیکس بشمول سکیورٹی لین دین کے ٹیکس کے 286873 کروڑ روپئے شامل ہیں ۔
مالی سال 22-2021 ء کے انتہائی چیلنج بھرے ابتدائی مہینوں کے باوجود دوسری سہ ماہی میں  ٹیکس کی وصولی 172071 کروڑ روپئے ہے ، جس سے پچھلے مالی سال 21-2020 ء کے مقابلے 51.50 فی صد کا اضافہ ظاہر ہوتاہے ۔
مالی سال 22-2021 ء کی پہلی اور دوسری سہ ماہی میں ایڈوانس ٹیکس کی مجموعی وصولی 22 ستمبر ، 2021 ء تک 253353 کروڑ روپئے رہی ، جبکہ مالی سال 21-2020 ء میں ایڈوانس ٹیکس کی اسی مدت میں وصولی 162037 کروڑ روپئے تھی ۔ اس سے ایڈوانس ٹیکس کی وصولی میں 56 فی صد کے اضافے کا اظہار ہوتا ہے ۔ 22 ستمبر ، 2021 ء تک ایڈوانس ٹیکس کی وصولی 253353 کروڑ روپئے ہوئی ، جس میں کارپوریشن ٹیکس کے 196964 کروڑ روپئے اور ذاتی آمدنی ٹیکس  کے 56389 کروڑ روپئے شامل ہیں ۔
مالی سال 22-2021 ء میں اب تک 75111 کروڑ روپئے کے ریفنڈ جاری کئے جا چکے ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 9359
(Visitor Counter : 173
کابینہ
رجسٹریشن آف مارکس کے مقصد کے لئے سامان اور خدمات کی بین الاقوامی درجہ بندی کے لئے نائس معاہدہ کی تجویز کو کابینہ کی منظوری
مارکہ کے علامتی عناصر کی بین الاقوامی درجہ بندی کے قیام کے لئے ویانا معاہدہ
صنعتی ڈیزائن سازی کی بین الاقوامی درجہ بندی کے قیام کے لئے لوکارنو معاہدہ
نئی دلّی ، 13 مارچ ؍وزیر اعظم جناب نریندر مودی کی قیادت میں مرکزی کابینہ نے مارکہ کے اندراج کے مقصد کے لئے سامان اور خدمات کی بین الاقوامی درجہ بندی کے لئے نائس معاہدہ کی تجویز،رجسٹریشن آف مارکس کے مقصد کے لئے سامان اور خدمات کی بین الاقوامی درجہ بندی کی تجویزکو اپنی منظوری دے دی ہے ۔
معاہدوں کی مذکورہ تجاویز کی منظوری سے ٹریڈ مارک اور ڈیزائن کی درخواستوں کے نظام کی درجہ بندی سے بھارت میں حقو ق املاک دانش کے لئے مدد فراہم ہو گی ۔
۔ ۔ ۔ ۔ ۔ ۔
(U . 1560
م ۔ ر ۔ ر۔